एथेन्स

एथेन्स ग्रीसया राजधानी ख। थ्व छगू ऐतिहासिक नगर ख। थ्व नगरया मू भाषा ग्रीक भाषा ख। 

एथेन्स हलिमया दकलय् नांजाःगु नगरय् छगू ख। थ्व नगर ग्रीसया राजधानी ख व थ्व देय्‌या दकलय् महत्त्वपूर्ण वित्तीय, औद्योगिक, समुद्री, राजनैतिक, व सांस्कृतिक केन्द्र ख।

थ्व नगर हलिंया दकलय् पुलांगु नगरय् छगू नं ख धाःसा युरोपया दकलय् पुलांगु निरन्तर रुपं दयाच्वंगु राजधानी नं ख। विद्वानतय् दथुइ थ्व नगरया नां देवी एथेनाया नामं वःगु खः लाकि देवीया नां नगरं वःगु खः धइगु खँय् मतभेद दु। एथेन्सया जनसंख्या थ्यंमथ्यं ४० लख दु व अप्वया वनाच्वंगु दु। थ्व ग्रीसया प्रान्त, बाय् देय्या प्रशासनिक क्षेत्र एटिकाय् ला। थुकिया बन्दरगाह पिरेयस युरोपया दकलय् तःधंगु यात्रुवाहक बन्दरगाह ख, व हलिमया निगुगु दकलय् तःधंगु बन्दरगाह ख।

एथेन्सय् सीमान्त चिकुगु अर्ध-शुष्क जलवायु (कोप्पेन जलवायु वर्गीकरणय् बीएसके) व ताप-ग्रीष्म भूमध्यसागरीय जलवायु (कोपेन जलवायु वर्गीकरणय् सीएसए) दु। पार्निथा पर्वतं वइगु वाया किचःया हुनिं दछिइ वा अपेक्षाकृत म्हो जक वइ। च्वापु म्ह्व हे जक गाइ अले न्ह्याबलें चिकुलां च्वापु गाइ मखु ।

इतिहास
थ्व नगरया इतिहासयात क्वसं बियातःगु कालखन्दय् ब्वथले छिं:

 एथेन्स राज्य १५५६ ईसापूर्व–१०६८ ईसापूर्व
 एथेन्सया नगर-राज्य १०६८ ईसापूर्व–३२३ ईसापूर्व
 हेलेनिक लीग ३३८ ईसापूर्व–३२३ ईसापूर्व
 हेलेनिस्टिक एथेन्स ३२२ ईसापूर्व–८६ ईसापूर्व
 रोमन गणराज्य ८६ ईसापूर्व–२७ ईसापूर्व
 रोमन साम्राज्य २७ ईसापूर्व–३९५ ई. 
 पूर्वी रोमन साम्राज्य ई. ३९५–१२०५
 डची अफ एथेन्स ई. १२०५–१४५८
 ओटोमन साम्राज्य ई. १४५८–१८२२
 न्हापांगु हेलेनिक गणराज्य ई. १८२२–१८२७
 ओटोमन साम्राज्य ई. १८२७–१८३३
 ग्रीस ई. १८३३–वर्तमान

लिधंसा

स्वयादिसँ
 ग्रीस

पुचः:भूगोल